டாக்டர் ஆ. ப. ஜெ. அப்துல் கலாம் தொழில்நுட்ப பல்கலைக்கழகம்

**டாக்டர். ஆ. ப. ஜெ. அப்துல் கலாம் தொழில்நுட்ப பல்கலைக்கழகம்** (ஆங்கிலம் :Dr. APJ Abdul Kalam Technological University) என்பது இந்தியா மாநிலமான உத்தரப் பிரதேசத்தின் தலைநகரான இலக்னோவைத் தலைமையிடமாகக் கொண்டு செயல்படும் ஒரு மாநில பொதுத்துறைத் தொழில்நுட்ப பல்கலைக்கழகமாகும். இது ஆசியாவின் மிகப்பெரிய தொழில்நுட்ப பல்கலைக்கழகங்களில் ஒன்றாகத் திகழ்கின்றது. இப்பல்கலைக்கழகத்துடன் 800 க்கும் மேற்பட்ட கல்லூரிகள் இணைவுப் பெற்றுள்ளன. இப் பல்கலைக்கழகம் மே 8  2000 ஆம் ஆண்டு நிறுவப்பட்ட நேரத்தில் இதன் பெயர் **உத்தரபிரதேச தொழில்நுட்ப பல்கலைக்கழகம்** என்று அழைக்கப்பட்டது. பின்னர் இந்தப் பல்கலைக்கழகம் இந்திய விண்வெளி விஞ்ஞானியான ஆ. ப. ஜெ. அப்துல் கலாம் நினைவாக  செப்டம்பர் 18 2015 ஆம் ஆண்டு அன்று இப்பெயர் சூட்டப்பட்டுள்ளது.

## கல்லூரிகள்
### உறுப்புக் கல்லூரிகள்
ஆதாரம்:

* பொறியியல் மற்றும் தொழில்நுட்ப நிறுவனம்
* கட்டிடக்கலை மற்றும் திட்டமிடல் கல்விச்சாலை, டாக்டர். ஆ. ப. ஜெ. அப்துல் கலாம் தொழில்நுட்ப பல்கலைக்கழகம்
* மேம்பட்ட ஆய்வுகளுக்கான மையம், இலக்னோ
* உத்தரப் பிரதேச வடிவமைப்பு நிறுவனம், நொய்டா

### முன்னர் சேர்க்கப்பெற்ற நிறுவனங்கள்
* மோதிலால் நேரு தேசிய தொழில்நுட்ப நிறுவனம், பிரயாக்ராஜ் (2000 - 2002)
* மதன் மோகன் மாளவியா தொழில்நுட்ப பல்கலைக்கழகம் (2000 - 2013)
* கார்கோர்ட் பட்லர் தொழில்நுட்ப பல்கலைக்கழகம் (2000 - 2016)
* சௌகர் பொறியியல் மற்றும் தொழில்நுட்பக் கல்லூரி(2010 - 2014)
* மருந்தியல் கல்லூரி சைபை (2015 - 2016)

## வழங்கப்படும் படிப்புப் பிரிவுகள்
இந்த பல்கலைக்கழகத்தில் பொறியியல்,  கட்டடக்கலை, உணவக மேலாண்மை மற்றும் உணவாக்கத் தொழில் நுட்பம், ஒய்யாரம் மற்றும் உடை வடிவமைப்பு, மருந்தியல் ஆகியவற்றில் இளநிலைப் படிப்புகளை வழங்குகிறது. இவை முறையே பி. டெக், இளநிலை கட்டிடக்கலை, விடுதி மேலாண்மை மற்றும் உணவாக்கத் தொழில்நுட்பம், இளங்கலை புதுப்பாணி மற்றும் ஆடை வடிவமைப்பு மற்றும் இளநிலை மருந்தகம் ஆகிய பட்டங்களுக்கு வழிவகைச்செய்கின்றது.மேலும் தகவல் தொழில்நுட்பத்தில் முதுகலை அறிவியல், முதுகலை வணிக மேலாண்மை மற்றும் மு.வ.மே (ஊரக வளர்ச்சி) பட்டங்களுக்கு வழிவகுக்கும் கணினி பயன்பாடுகள் மற்றும் வணிக நிர்வாகத்தில் முதுகலை படிப்புகளை இந்தப் பல்கலைக்கழகம் வழங்குகின்றது.

## குறிப்பிடத்தக்க மாணவர்கள்
*டாக்டர் ஆ. ப. ஜெ. அப்துல் கலாம் தொழில்நுட்பப் பல்கலைக்கழகத்தில் படித்த குறிப்பிடத்தக்க நபர்களின் பட்டியல்*.

* சுதன்சு திரிவேதி, நா.ம.உ
* பிரவீன் குமார் நிசாத், முன்னவர் நா.ம.உ
* யாசர் சா, முன்னவர் ச.ம.உ
* அப்துல்லா ஆசம் கான், முன்னவர் ச.ம.உ
* சுவாதி மாலீவால், நா.ம.உ
* அருண் வர்மா, முன்னவர் ச.ம.உ
* உத்கர்சு வர்மா, நா.ம.உ
* குமுதினி தியாகி, இந்திய வானூர்தியாளர்
* வினய் குமார் பதக், உபவேந்தர் 
சத்ரபதி ஷாகுஜி மகராஜ் பல்கலைக்கழகம், உத்தராகண்ட் திறந்தநிலைப் பல்கலைக்கழகம், வர்தமான் மகாவீர் திறந்தநிலைப் பல்கலைக்கழகம் மற்றும் டாக்டர் ஆ. ப. ஜெ. அப்துல் கலாம் தொழில்நுட்ப பல்கலைக்கழகம். ஆகிய பல்கலைக்கழகங்களில் உபவேந்தராக பணியாற்றியுள்ளார்.

### திரைப்படம் மற்றும் தொலைக்காட்சி
* ரீச்சா சின்கா, நடிகை
* பிராச்சி மிசுரா, நடிகை

### தொழில்முனைவோர் மற்றும் இதரவை
* சிறீசான் பால் சிங், படைப்பாளர்
* ருசிதா மிசுரா, படைப்பாளர்

## உபவேந்தர்கள்
* துர்க் சிங் சவுகான் (சூலை 2000 - சூலை 2006)
* ஆர். கே. மிட்டல் (சூலை 2006 - சூலை 2006)
*  பிரேம் விராத் (சூலை 2006 - சூலை 2009)
* கிருபா சங்கர் (சூலை 2009 - செப்டம்பர் 2012)
*  ஆர். கே. கண்டல் (செப்டம்பர் 2012 - ஏப்ரல் 2015)
* ஓன்கார் சிங் (ஏப்ரல் 2015 - ஆகஸ்ட் 2015)
* வினாய் குமார் பதக் (ஆகஸ்ட் 2015 -  ஆகஸ்ட் 2021)
* வினீத் கன்சல் (ஆகஸ்ட் 2021 - சனவரி 2022)
* பிரதீப் குமார் மிசுரா (சனவரி 2022 - பிப்ரவரி 2023)
* அலோக் குமார் ராய் (பிப்ரவரி 2023 - மே  2023)
* சே. பி. பாண்டே (மே 2023 - தற்போது வரை)

## மேற்கோள்கள்

பகுப்பு:உத்தரப் பிரதேசப் பல்கலைக்கழகங்கள்
பகுப்பு:ஆ. ப. ஜெ. அப்துல் கலாம் நினைவாகப் பெயரிடப்பட்டவை